section_heading: Karijera u SAD-u
paragraph_text: Ostvario je dugu i plodnu holivudsku karijeru, režirajući više od 100 filmova raznih žanrova. Tijekom tridesetih, Curtiz je često snimao po četiri filma u jednoj godini, iako često nije bio jedini redatelj na ovim projektima. Dok su se u studiju Warner Brothers trudili kako bi išli ukorak s drugim studijima (uvođenje boje, kao i zvuka), njihovi su režiseri radili često i brzo. Curtiz nije bio iznimka. 1930. godine režirao je film Mammy, s Al Jolsonom; komediju The Matrimonial Bed; Bright Lights, mjuzikl; dramu River’s End; i mjuzikl A Soldier’s Plaything. Među filmovima koje je režirao 1931. godine bili su The Mad Genius i romantična komedija God’s Gift to Women. Curtiz se dodatno afirmirao 1932. godine s filmom 20,000 Years in Sing Sing, maksimalno iskoristivši Spencera Tracyja kao osuđenog zatvorenika. Još impresivniji je bio Mystery of Wax Museum, svojevrsni nastavak Doktora X, s Atwillom i Wrayom koji su se opet borili do smrti. Manje pamtljivih bilo je pet drugih filmova koje je Curtiz režirao te godine: The Keyhole, Female, Goodbye Again, i par filmova u kojima je William Powell glumio privatne detektive, Private Detective 62 (objavljen i kao Man Killer) i The Kennel Murder Case. Društveno svjesni filmovi bili vrlo bitni za studio Warner Brothers 1930-ih, a 1935. Curtiz se pokazao sposobnim režiserom žanra s filmom Black Fury. Režirao je i film Captain Blood (1935.), koji je bio vrlo uspješan. Nominiran je za Oscara za najbolju kameru, stvorio je zvijezdu od glumca Errola Flynna, povećao je bogatstvo Olivije de Havilland i Curtizovu karijeru podigao na sasvim novu razinu.